Bolesť lopatkyvyvolaná seknutím.
Dobrý deň, chcel by som sa opýtať na pomoc pri liečbe seknuteho svalstva, není to prvýkrát a poslednú dobu sa mi to stalo už viackrát, pri nejakom náhodnom pohybe ma sekne v lopatke a vystreluje mi to do oblasti hrudníka, vedeli by ste mi poradiť niečo na uvoľnenie svalstva?Najlepšie voľnopredajné.
Dobrý deň,
ďakujeme za Vašu otázku.
Na zníženie napätia kostrového svalstva je určený voľnopredajný liek
Guajacuran
. Užíva sa v dávke 1 tableta 3-5 x denne. Liek je vhodné kombinovať aj s liekmi od bolesti, odporúčam Vám
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou.
Pre lepšiu účinnosť a rýchlejšiu úľavu ja vhodné doplniť príjem magnézia. Magnézium (horčík) prispieva k správnej funkcii svalov a nervového systému.
V prípade, že príznaky pretrvávajú aj po 3 dňoch liečby, prípadne dôjde k zhoršeniu stavu, bude potrebné vyhľadať lekára.
Prajem skorú úľavu od ťažkostí.
S pozdravom
PharmDr. Veronika Kiabová